દેશનું અર્થતંત્ર ખરેખર ભારે મુસીબતોમાંથી પસાર થઈ રહ્યું છે. એક નહી બલ્કે અનેક પડકારો સામે મોઢું ફાડીને ઉભા છે પરંતુ આપણા રાજકારણીઆે અને શાસકોને આપવડાઈ, મોટી મોટી વાતો અને લોકોને ઉંુ બનાવતી જાહેરાતો કરવામાંથી ફુરસત મળતી નથી. શાસક અને વિપક્ષને એકબીજાને પછાડવામાં જેટલો રસ છે તેટલો અર્થતંત્રને ઉગારવામાં નથી અને આ બંનેને જનતાની ખરેખર કંઈ પડી નથી તે વાતની અનુભુતિ વારંવાર થયા કરે છે અને લોકોમાં રાજકારણીઆે પ્રત્યે નફરતનો રંગ વધુ ઘાટો થતો જાય છે. માેંઘવારીએ માઝા મુકી છે, પેટ્રાેલ અને ડીઝલના ભાવ ઘટવાના નથી તેની ખાતરી લોકોને ગળા સુધીની છે. વડાપ્રધાને નાણામંત્રી તરીકે એક એવા અપરિપકવ, અર્થતંત્ર માટે ઠોઠ નિશાળીયા માણસને આપણી માથે ઠોકી બેસાડયા હતાં કે તેની પાસે અર્થતંત્રને ઉગારવા માટેનું પોતાનું કોઈ વિઝન જ નહોતું. માત્ર મોટી મોટી વાતોની ડંફાશો મારવા સિવાય આ માણસ બીજું કશું કામ કરી શકતો નથી. હજુ હમણાં જ રૂપિયાએ ડોલર સામે જે શરણાગતિ સ્વીકારી હતી તે ખરેખર આંચકાજનક છે. વિક્રમી નીચી સપાટી રૂપિયાએ દેખાડી છે છતાં આપણા શાસકો અને રાજકારણીઆે મોટી મોટી વાતોના બણગાં ફૂંકવામાંથી નવરા પડતા નથી. લોકોનું ધ્યાન બીજે દોરવાના મલીન આશય સાથે આ લોકો એક યા બીજા બિનજરૂરી મુદ્દાઆે ચગાવતા રહે છે અને તેના પર ધરાર વિવાદ પેદા કરવાનો પ્રયાસ કરતાં રહે છે. શાસક અને વિપક્ષ બન્નેની આ ખંધી ચાલ એક દિવસ એમના જ ગળામાં વિંટાઈ જવાની છે તેમાં કોઈ શંકા નથી કારણકે યે પિબ્લક હૈ સબ જાનતી હૈ…